རྣམ་སྣང་མངོན་བྱང་གི་བསྙེན་ཡིག་རབ་གསལ་ཟླ་ཤེལ་གསར་བ་ཞེས་བྱ་བ་བཞུགས་སོ།།

མཚན་ཙམ་དྲན་པའི་ལས་ཉོན་སྒྲིབ་ཚོགས་ཀུན།།ཞི་མཛད་བླ་མ་རྣམ་སྣང་ཐུབ་པའི་དབང་།།བྱུང་ཆུབ་པར
དུདུ་སྐྱབས་སུ་བསྙེན་བགྱི་ན།།བརྩེ་བས་དགོངས་ལ་དངོས་གྲུབ་ཆར་དུ་བསྙིལ།།འདིར་རྒྱུད་སྡེ་གཉིས་པ་སྤྱོད་པའི་རྒྱུད་ཀྱི་གཙོ་བོ་རྣམ་
པར་སྣང་མཛད་མངོན་པར་བྱང་ཆུབ་པའི་བསྙེན་སྒྲུ་བ་ཀྱི་རིམ་པ་ཇི་ལྟར་བྱ་བའི་ཚུལ་ལ་རྒྱད་སྡེ་ནས་བཤད་པ་ལྟར་གྱི་མ་ཆོ་ག་ཐུན་གྱི་དངོས་གྲབ་སྒྲུབ
པའི་སྔོན་དུ་ཕྱི་ནང་གི་བཟླས་བརྗོད་ཡ་ན་ལ་ག་བཞི་བཞི་དང་།།དེ་དག་དང་འབྲེལ་བར་གྲངས་བསྙེན་འབུ་མ་ཕྲག་གསུམ་དང་།།དུས་ཀྱི་

བསྙེན་པ་ཟླ་བ་བཞི་དང་།སྲོག་རྩོ་ལ་སྡོམ་པ་དང་འབྲེལ་བར་ལྷ་སྔགས་ཀྱི་ང་རྒྱལ་གས་ལ་སྣང་དང་།།བྱིང་རྒོད་ཀྱི་སྐྱོན་
དདང་བྲལ་བའི་ཏིང་ངེ་འཛིན་བརྟན་པོ་དང་།།དེའི་ངང་ནས་བདག་མེད་པའི་དོན་ལ་དཔྱད་པའི་སྟོབས་ཀྱིས་དྲངས་པའི་ཤིན་སྦྱངས་ཀྱིས་ཟིན་པའི་ལྷག།
མཐོང་གྲུབ་པ་ནི་མཚན་མའི་བསྙེན་པ་སྟེ།།དེ་དག་གི་བསྒྲུབ་ཚུལ་རྒྱས་པ་རྡོ་རྗེ་འཆང་ཆེན་པོའི་ལམ་གྱི་རིམ་པ་དང་རྗེ་ཤེར་འབྱུང་བས་མཛད་པའི་སྒྲུབ་
དཀྱིལ་སོགས་ལས་ཤེས་པར་བྱ་ཞིང་།།འདིར་དཀྱིལ་འཁོར་གྱི་ལས་སོགས་ལ་འཇུག་པའི་སྔོན་དུ་ལས་རུང་གི་བསྙེན་པ་ཙམ་བྱ་ཚུལ་གྱི་ལག་ལེན་

དཀོད་པར།།སྒྲུབ་པ་པོ་ལམ་ཐུན་མོང་བས་རྒྱུད་སྦྱངས་ཤིང་།།འདིའི་དཀྱིལ་འཁོར་དུ་སློབ་དཔོན་མཚན་ཉིད་དང་ལྡན་པ་ལས་དབང་རྣམ་པར་དག་པ་ཐོབ་པ།།དམ་ཚིག་དང་སྡོམ་པ
ཅི་ནུས་སུ་བསྲུང་བ་ལ་བརྩོན་པས།།དམ་པས་བྱིན་གྱིས་བརླབས་པའི་གནས་གཙང་ཞིང་ཡིད་དུ་འོང་བར།།སྒྲུབ་ཁང་བྱི་དོར་བྱས་ཏེ།།བ་བྱུང་དང་དྲི་བཟང་གི་ཆུས་ཆག་ཆག
གདབ།འདི་ཉིད་ཀྱི་བྲིས་སྐུ་སོགས་མཆོག་གསུམ་གྱི་རྟེན་བཀྲམ་པའི་མདུན་དུ།ཆུ་གཉིས་དང་དྲི་ཆབ་སྔོན་དུ་འགྲོ་བའི་ཉེར་སྤྱོད་ལྔ་འབུ་ལ་ཡུལ་གྱི་གཡས་ནས་འགོ་བརྩམས་
པའི་ཆོགས་ཞིང་གི་མཆོད་པ་བཤམ།།རང་གི་མ་ལ་འོག་ཏུ་རྩྭ་དུར་བ་བཀྲམ་ཞིང་།འབྲུ་དཀར་གྱི་གཡུང་དྲུང་བྲིས།རྡོ་དྲི་ལ།བཀྲང་ཕྲེང་།དྲི་བཟང་གི་ཁྲུས་ཆུ་སོགས་དང་།།
གཞན་ཡང་མཚམས་ནང་དུ་དགོས་དེས་ཀྱི་ཡོ་བྱད་ཚང་བར་བྱས་ཏེ་བསང་བདུག་བཏང་།གཟའ་སྐར་བཟང་པོའི་སྲོད་ཀྱི་དུས་སུ།ཁྲུས་དང་གཙང་སྤུ་དང་ལྡན་པས།སྟན་བདེ་བ་ལ་
ཚུལ་མཐུན་གྱིས་འཁོད་དེ།སངས་རྒྱས་ཆོས་དང་ཚོགས་མཆོག་ལ།ཞེས་སོགས་སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་སྔོན་དུ་བཏང་།ཕྱོགས་སྐྱོང་དང་འབྱུང་པོའི

༄༅གཏོར་མ་དཀར་གཏོར་དགུ་འམ།བསྡུ་ན་གཉིས།བདུག་སྤོས་དང་མཆོད་ཡོན་རྣམས་བཤམས་ཏེ།པདྨའི་ཕྱག་རྒྱ་བྱས་ལ།ན་མཿས་མནྟ་བུདྡྷཱ་ནཱཾ།སརྦ།།
ཏ་ཐཱ་ག་ཏ་ཨ་བ་ལོ་ཀི་ཏེ།ཞེས་སོགས་དཀྱིལ་ཆོག་གི་ཕྱི་རོ་ལ་མཆོད་པའི་སྐབས་ལྟར།རང་སྤྱན་རས་གཟིགས་སུ་བསྐྱེད་ཅིང་།གཏོར་མ་འཇིག་རྟེན་གསུམ་རྒྱལ་གྱི་སྔགས་རྒྱས
བསངས།ཆོས་དབྱིངས་རྣམ་སྦྱོང་གི་སྔགས་རྒྱས་སྦྱངས།ནམ་མཁའ་མཛོད་དང་སྔགས་དྲུག་ཕྱག་རྒྱ་དྲུག་གིས་བྱིན་གྱིས་བརླབས།སོ་སོའི་ཕྱག་རྒྱ་དང་བཅས་མགྲོན་བསྐྱེད
པ་དང་།སྔགས་སོ་སོའི་མཐར་ནམ་མཁའ་མཛོད་ཀྱི་སྔགས་བཏགས་པས་འབུ་ལ་ཞིང་།བདུག་སྤོས་དང་མཆོད་ཡོན་ཡང་ཕུལ།བྱང་ཤར་དབང་ལྡན་ཞེས་པ་ནས་ཡི་ལ
འདོད་པ་ཀུན་འགྲུབ་ཤོག།ཅེས་པའི་བར་བྱས་ལ་གཏོར་མ་གཙང་སར་དོར།དེ་ནས་གཞུང་ལྟར་གྱི་ཕྱག་རྒྱ་དང་བཅས།རྡོ་རྗེ་མི་ཤེགས་པའི་ཕྱག་རྒྱའི་ནང་དུ་ཞེས་པ་ནས།ཕྱོགས
བཅུར་འབར་བའི་ཕྲེང་བས་བསྐོར་བར་གྱུར།ཅེས་པའི་བར་གྱི་བདག་དང་གནས་སྲུང་བ་བྱ།བླ་མའི་རྣལ་འབྱོར་དང་འབྲེལ་བར་ཡོན་ཏན་གཞིར་གྱུར་པ་ལྟ་བུས་ལམ་ཡོངས་རྫོགས

ཀྱི་བྱིན་རླབས་ཞུ་བ་སོགས་བྱེད་འདོད་ན་སྐབས་འདིར་བྱ།རྡོ་རྗེ་ཕྱག་རྒྱ་བཅས་ལ།ན་མཿས་མནྟྲ་བཛྲ་ཎཱཾ་ཧཱུཾ།བདག་ཉིད་ལས་ཀྱི་རྡོ་རྗེ་སེམས་དཔར་བྱིན་གྱིས་བརླབས་པར་གྱུར།ཅེས།།
པ་ནས།ལྗགས་སུ་བྱིན་གྱིས་བརླབས་པར་གྱུར།བསངས་སྦུངས་སོགས་གཞུང་ལྟར་བྱས་ཏེ་ཚོགས་ཞིང་གི་མཆོད་པ་བྱིན་གྱིས་བརླབས།ཆོས་དབྱིངས་རྣམ་སྦྱོང་གི་སྔགས་
རྒྱ་བྱབྱས་ལ།བདག་ཆོས་ཀྱི་དབྱིངས་རྣམ་པར་དག་པའི་སྟོང་པ་ཉིད་དུ་གྱུར།ཅེས་པ་ནས་བཟུང་།ཐོགས་པ་མེད་པར་འབྱུང་གྱུར་ཅིག།ཅེས་པའི་བར་གྱིས་བསོད་ནམས་
ཀྱི་ཚོགས་བསགས།ཆོས་དབྱིངས་རྣམ་སྤྱོང་གི་སྔགས་རྒྱུ་བྱས་ལ།རང་དང་བསྒོམ་པར་བྱ་བའི་ལྷ་དང་།ཞེས་པ་ནས།དེ་བཞིན་ཉིད་གཅིག་གི་ངོ་བོར་གྱུར།ཅེས་ཡེ་ཤེས་ཀྱི་།
ཚོགས་བསགས།དེ་ལྟར་རང་གི་སེམས་གཉིས་སུ་སྣང་བ་ཐམས་ཅད་ཀྱིས་དབེན་པའི་དོན་དམ་པའི་བྱང་ཆུབ་ཀྱི་སེམས་དེ་ཉིད་ཟླ་བའི་དཀྱིལ་འཁོར་ཡོངས་སུ་རྫོགས་པའི་རྣམ་
པར་གྱུར་བའི་སྟེང་དུ་ཡི་གེ་ཨཾ་དཀར་པོ་ཞེས་སོགས་ཀྱིས་རང་གཙོ་བོར་བསྐྱེད་པ་ནས།རྡོ་རྗེའི་གོ་ཆ་བསྐོན་པར་གྱུར།ཅེས་པའི་བར་བྱ།བསྙེན་པའི་སྐབས་སུ་བྱ་སྤྱོད་ལ་གཙོ་རྐྱང་གིས

ཆོག་པས་འཁོར་བསྐྱེད་པ་སོགས་བཞག་སྟེ།རང་གི་སྙིང་གར་ཆོས་ཐམས་ཅད་གཟོད་མ་ནས་མ་སྐྱེས་པའི་ཞེས་པ་ནས།རང་གི་སེམས་དབྱེར།།།
་ཕྱེད་པར་གྱུར།ཅེས་དེ་ཁོ་ན་ཉིད་བསྒོམ།རང་གི་མདུན་གྱི་ནམ་མཁར་བཅོམ་ལྡན་འདས་རྣམ་པར་སྣང་མཛད་ཆེན་པོ་ཞེས་པ་ནས།སྨད་གཡོགས་མནབས་པར་གྱུར།དེའི།།
གས་ཀར་ཟླ་བའི་དཀྱི་ལ་འཁོར་ཞེས་པ་ནས།ཤིན་ཏུ་དཱངས་པ་གནས་པར་གྱུར།ཟླ་བ་དེ་ཉིད་ཀྱི་སྟེང་དུ།ན་མཿས་མནྠ་ཞེས་པ་ནས།ཡན་ལག་བཅུ་གཉིས་པ་གསལ།
བར་གྱུར།དེ་ནས་བཟླས་པ་བྱ་བ་ནི།མདུན་གྱི་ལྷའི་ཐུགས་ཀའི་ཟླ་བ་སྔགས་ཕྲེང་དང་བཅས་པ་རང་གི་རླུང་དུ་འཇུག་པ་དང་ལྷན་ཅིག་ཏུ་རང་གི་ཐུགས་ཀར་ཞུགས་པར་བསམ་ལ།
དེ་ལ་དམིགས་ནས་དབུགས་མ་བཏང་གི་བར་དུ་བཟླས་བརྗོད་བྱ་ཞིང་དབུགས་གཏོང་བ་ན་ལུས་ཀྱི་རླུང་ཐམས་ཅད་ཟླ་བའི་སྟེང་གི་སྔགས་ལ་བསྡུས་ནས།རླུང་ཕྱིར་འབྱུང་བ་དང་ལྷན་ཅིག།
ཏུ་ཟླ་བ་སྔགས་ཕྲེང་དང་བཅས་པ་མདུན་གྱི་ལྷའི་ཐུགས་ཀར་སོང་སྟེ་གནས་པར་བསམ་ལ།དེ་ལ་དམིགས་ནས་དབུགས་ནང་དུ་མི་འཇུག་པའི་བར་དུ་བཟླས་པ་བྱ།ཡང་སྔར

བཞིན་རང་གི་སྙིང་གར་སྤྲོ་བ་སོགས་བྱ་ཞིང་།སྲོག་དང་རྩོལ་བ་བསྡམས་ཏེ་བཟླས་པ་བྱ་བར་གསུངས་ལ།འདི་དག་ནི་ཕྱིའི་བཟླས་བརྗོད་ཡན་ལག་བཞིའི་བསྙེན་པ་བྱེད་ཚུལ་ཡིན་ཞིང་།
ལས་དང་པོ་བས།བསྙེན་པ་ལས་རུང་ཙམ་གྱི་སྐབས་སུ་ནང་གི་བཟླས་བརྗོད་ཡན་ལ་བཞི་སོགས་ངེས་ཅན་དུ་མི་དགོས་ཤིང་།གཙོ་བོར་གནས་ལུགས་དེ་ཁོ་ན་ཉིད་ཀྱི་ངེས་པ་ཅི་།
ས་སུ་དྲངས་ཏེ།དེའི་དེའི་གཟུང་རྣམ་ལྷར་ཤར་བའི་ཟབ་གསལ་གཉིས་མེད་ཀྱི་ང་རྒྱལ་གསལ་སྣང་བརྟན་པོ་བསྐྱེད་པ་ནི་ཆོས་གཟུགས་ཀྱི་སྐུ་གཉིས་སྒྲུབ་བྱེད་ཀྱི་གཙོ་བོ་ཡིན་ལ།ལྷ།
་་་སྟོང་པའི་རྣལ་འབྱོར་དེ་གཉིས་བརྟན་བྱེད་དུ་རླུང་ནང་དུ་སྡོམ་པ་དང་།སེམས་དམིགས་པ་གཞན་ལ་རྩོལ་བའམ།གཡེང་བ་ནང་དུ་སྡོམ་པ་གལ་ཆེ་ཞིང་།ཤུབ་བུའི་
ཟླས་པ་དང་།ཡིད་བཟླས་སོགས་ནི་ལྷའི་ཐུགས་རྒྱུད་སྐུལ་བའི་ཡན་ལག་ཡིན་པར་གསུངས་སོ།།དེ་ལྟར་ལྷ་དང་སྔགས་ཕྲེང་སོགས་གསལ་བའི་ངང་ནས་འོད་ཟེར་དང་ལྷའི་།
ཚོགས་སྤྲོ་བསྡུ་བྱས་ཏེ་རང་གཞན་གྱི་སྡིག་སྒྲིབ་སྦྱོང་བ་དང་།རྒྱལ་བ་སྲས་བཅས་ཀྱི་བྱིན་རླབས་བསྡུ་བ་སོགས་ཀྱི་དམིགས་པ་ཡང་སྤྱི་འགྲོ་ལྟར་བྱ་རུང་ངོ་།དེ་ལྟར་བཟླས་པ་ཅི་འགྲུབ

བྱས་ཏེ་མཐར་ཡིག་བརྒྱ་བརྗོད།ཐུན་བསྡུ་སྐབས་མདུན་གྱི་ལྷའི་ཐུགས་ཀའི་ཡིག་འབྲུ་ལ་དམིགས་པ་བཏང་ནས་ཟླ་བ་ལ་དམིགས།དེ་ལ་དམིགས་པ་
ཏང་ནས་འདུན་གྱི་ལྷ་སྐུ་འབའ་ཞིག་ལ་དམིགས།དེ་ལ་དམིགས་པ་བཏང་ནས་རང་ལྟར་གསལ་བ་འབའ་ཞིག་ལ་དམིགས།དེ་ཡང་བཏང་ནས་ས་བོན་ཨཾ་ལ་དམིགས།དེ་
ཏང་ང་ནས་ཟླ་བ་ལ་དམིགས།དེ་ལ་ཡང་དམིགས་པ་བཏང་ནས་རང་དང་ལྷའི་དེ་ཁོ་ན་ཉིད་དབྱེར་མེད་པའི་སྟོང་ཉིད་ལ་མཉམ་པར་འཇོག་ཅིང་།དེའི་ངང་ནས་སླར་ཡང་ལྷའི་སྐུ་སྒྱུ་མ་
་བུར་བཞེངས་པར་བ་ས་མ་ལ།བདག་གི་བསོད་ནམས་མཐུ་ཡིས་ནི་བཞེས་སོགས་ཀྱིས་སྨོན་ལམ་གདབ།ན་མཿསརྦ་ཏ་ཐཱ་ག་ཏེ་བྷྱོ་བི་ཤཱ་མུ་ཥི་བྷྱཿཞེས་སོགས་ནམ་མཁའ་མཛོད་ཀྱི་སྔགས
ན་་གསུམ་བརྗོད།ཐུན་མཚམས་ཀྱི་སྤྱོད་ལམ་ཐམས་ཅད་དུ་ལྷའི་ང་རྒྱལ་དང་ལྡན་པའི་ངང་ནས་ཉལ་ལྗང་ཁྲུས་དང་ཁ་ཟས་ཀྱི་རྣལ་འབྱོར་སོགས་རྒྱུད་སྡེ་འོག་མ་སྤྱི་འགྲོ་ལྟར་ཉམས་
སུ་བླང་།ཕྱི་ཉིན་ཐོ་རངས་ཀྱི་ཐུན་ལ།བླ་མའི་རྣལ་འབྱོར་སོགས་སྔོན་དུ་བཏང་སྟེ།བདག་ཉིད་ལས་ཀྱི་རྡོ་རྗེ་སེམས་དཔར་བསྐྱེད་པ་ནས་བཟུང་།ཚོགས་ཞིང་གི་མཆོད་པ་བྱིན

རླབས།སྐྱབས་འགྲོ།སེམས་བསྐྱེད།རྡོ་རྗེ་མི་ཤིགས་པའི་སྔགས་རྒྱ་སོགས་ཀྱིས་བདག་དང་གནས་སྲུང་བ།བདག་ལྷར་བསྐྱེད་དེ་ཚོགས་ཞིང་མཆོད་པ།ཆོས་དབྱིངས་ནཾ།།
སྦྱོང་གི་སྔགས་རྒྱ་དང་།རང་དང་བསྒོམ་པར་བྱ་བའི་ལྷ་དང་།ཞེས་སོགས་ཀྱིས་ཡེ་ཤེས་ཀྱི་ཚོགས་བསགས་པ།དེ་ལྟར་རང་གི་སེམས་ཞེས་སོགས་ཀྱིས་རང་གཙོ་བོར་བསྐྱེད
པརྡོ་རྗེའི་གོ་ཆ་བསྐོན་པའི་བར་བཏང་།རང་གི་སྙིང་གར་ཆོས་ཐམས་ཅད་ཅེས་སོགས་ཡི་གེ་འགོད་པ་ནས་བཟླས་པ་དང་ཐུན་གྱི་མཇུག་གི་བར་སྔར་ལྟར་བྱས།ཐུན་ཕྱི།
མ་རྣམས་ལ་ཡང་མཆོད་པ་གསར་དུ་བཤམས་པའམ།ཁ་གསོ་བ་སོགས་བྱས་ཏེ།བདག་ཉིད་ལས་ཀྱི་རྡོ་རྗེ་སེམས་དཔར་བསྐྱེད་ནས་མཆོད་པ་བྱིན་གྱིས་བརླབས་ལ།སྐྱབས་
འགྲོ།སེམས་བསྐྱེད་བྱ།སྲུང་བའི་སྒོར་བཞག་ཀྱང་ཆོག་པས་ཆོས་དབྱིངས་རྣམ་སྦྱོང་གི་སྔགས་རྒྱ་དང་།བདག་ཆོས་ཀྱི་དབྱིངས་རྣམ་པར་དག་པའི་ཞེས་སོགས་ཚོགས་ཞིང
མཆོད་པ་ནས་མཇུག་གི་བར་སྔ་མ་ཇི་ལྟ་བ་བཞིན་བྱས་ལ།ཐུན་གསུམ་མམ་བཞིར་བཅད་དེ་བཟླས་བརྗོད་བྱ།ཐུན་ལ་འཇུག་རེས་ཀྱི་ཁྲུས་བྱ་ཞིང་མཚམས་ཀྱི་རིང་།ཤ་ཆང

སྒོག་བཙོང་སོགས་སྤང་སྟེ་གཙང་སྒྲ་དང་ལྡན་པ་བྱ།བསྙེན་པའི་གྲངས་ནི་རྒྱུད་ལས་གསུངས་པ་ལྟར་གྱི་དངོས་གྲུབ་ཆེན་པོ་འགྲུབ་པ་ལ་གྲངས་དང་།།
དུས་དང་མཚན་མའི་བསྙེན་པ་གསུམ་མཐར་ཕྱིན་དགོས་ལ།ཞི་སོགས་ཀྱི་དངོས་གྲུབ་ཕྲ་མོ་འགྲུབ་པ་དང་།བདག་འཇུག་དབང་བསྐུར་སོགས་དཀྱི་ལ་འཁོར་གྱི་ལས་ལ་
འཇུག་པའི་སྔོན་དུ་བྱ་བའི་ལས་རུང་གི་བསྙེན་པ་ཙམ་ལེགས་གྲུབ་ལས།དེ་བས་ཡི་གེ་མང་པོ་ལ།།སྔོན་དུ་བསྙེན་པ་ཁྲི་བྱའོ།།ཞེས་གསུངས་པ་ལྟར་རིག་པོའི་རྒྱལ་པོའི
སྔགས་ཡན་ལག་བཅུ་གཉིས་པ་ཁྲེ་ཕྲག་གཅིག་བཟླས་པས་ཆོག་པ་རྗེ་ཤེར་འབྱུང་བློ་གྲོས་ཀྱི་དགོངས་པ་ཡིན་ལ།ལོང་ཡོད་ཅིང་སྤྲོ་ན་འབུམ་ཕྲག་གཅིག་ཙམ་བཟླ་ནུས་ན་ཤིན
་་ལེགས།བར་ཆད་ཞི་བ་སོགས་ཀྱི་ཆེད་དུ་ཕྱོགས་སྐྱོང་དང་འབྱུང་པོ་ལ་གཏོར་མ་ཉིན་རེ་བཞིན་འབུལ་བར་འདོད་ན།ཐུན་ཕྱེ་མ་གང་ཡང་རུང་བའི་འཇུག་ཏུ།རང་སྤྱན
རས་གཟིགས་སུ་བསྐྱེད་དེ་དཀྱིལ་ཆོག་ནས་འབྱུང་བ་བཞིན་འབུ་ལ།བསྙེན་གྲངས་རྫོགས་ནས་མཚམས་ནང་དེའམ།དཀྱིལ་འཁོར་གྱི་ལས་སོགས་ལ་མ་ཞུགས་པའི་སྔོན

དུ་ལྷ་ཆད་ཁ་སྐོང་བའི་སྦྱིན་སྲེག་ཅི་འགྲུབ་ཆོ་ག་ལོགས་སུ་གསལ་བ་ལྟར་འབུ་ལ།དེ་ལྟར་རྒྱུད་སྡེ་གཉིས་པའི་གཙོ་བོ་སྙིང་རྗེ་ཆེན་པོའི་སྙིང་པོ་ཅན་གྱི་དཀྱི་ལ་འཁོར་གྱི་བསྙེན་སྒྲུབ
དང་བཟླས་བརྗོད་ལ་འབད་པས་ལས་ངན་པ་དང་ཉོན་མོངས་པའི་སྒྲིབ་པ་ཚབས་ཆེན་པོ་རྣམས་ཀྱང་མྱུར་དུ་བྱང་ཞིང་དག་ནས་སྐུ་གསུང་ཐུགས་ཀྱི་སྒྲ་རླབས་དངོས་གྲུབ་ཀྱི་མཚན
མ་མྱུར་དུ་འབྱུང་བར་འགྱུར་བས་གསང་ཆེན་རྒྱུད་སྡེའི་སྙིང་པོ་ཡབ་རྗེ་བླ་མས་གས་ལ་བར་མཛད་པའི་བཀའ་སྲོལ་དྲི་མ་མེད་པ་འདི་ཉིད་དུས་ཀྱི་མཐར་ལང་མི་ཉམས་ཤིང
བཤད་སྒྲུབ་ཟུང་འབྲེལ་གྱི་སྒོ་ནས་རང་གཞན་གྱི་རྒྱུད་ལ་དར་ཞིང་རྒྱས་པར་འགྱུར་པའི་ཐབས་ཚུལ་ལ་བློ་དང་ལྡན་པ་རྣམས་ཀྱིས་འབད་པར་བྱའོ།།འདི་བྲིས་དགེ་བས་མཁའ་
མཉམ་འགྲོ་བ་ཀུན།།རྣམ་སྣང་ཆེན་པོའི་འཕྲིན་ལས་གྲུ་གཟིངས་ཀྱིས།།ཕྲ་རགས་སྲིད་པའི་རྒྱ་མཚོ་ལས་སྒྲོལ་བའིའི།།ཟླ་མེད་དེད་དཔོན་ཆེན་པོར་བདག་གྱུར་ཅིག།
ས་རྣམ་སྣང་མངོན་བྱང་གི་བསྙེན་ཡིག་ལག་ཏུ་བླང་བདེ་བ་འདི་ནི།གདན་སའི་དུས་འཁོར་གྲྭ་ཚང་གི་བླ་མ་ལས་སྡེ་རྣམས་ནན་ཆར་བསྐུར་བ་བཞིན།རྗེ་ཤེར་འབྱུང་བའི

དགོངས་པ་དང་མཐུན་པར་ལ་བཙུན་གཟུགས་བློ་བཟང་འཕྲིན་ལས་ཀྱིས་ཤིང་འབྲུག་ཆུ་སྟོད་ཟླ་བའི་ཆོས་ལ་སྦྱར་བའི་དགེ་བས་གསང་ཆེན་བསྟན་པའི་
ང་པོ་ཕྱོགས་བཅུར་རྒྱས་པར་གྱུར་ཅིག།ཨོཾ་ས་སྟི།སྟག་ཚང་དཔལ་གྱི་ལྷ་མོའི་གནས་མདུན་གྱི།།བཀྲ་ཤིས་དཔལ་ལྡན་བློ་གླིང་ཆོས་གྲྭ་རུ།པར་འདི་བསྒྲུབས་པས་རྒྱལ
འི་བསྟན་དར་ཞིང་།།འབྲེལ་ཐོགས་ཀུན་ཀྱང་ཀུན་མཁྱེན་མྱུར་ཐོབ་ཤོག།།།བཀྲ་ཤིས་པར་གྱུར་ཅིག།ལ་བདག་གི་བསོད་ནམས་མཐུ་ཡིས་ནི།།སེམས་ཅན་ཐམས།
ད་བདེ་གྱུར་ཅིག།ཐམས་ཅད་ནད་ཀྱང་མེད་པར་ཤོག།ཡང་ན་དེ་བཞིན་གཤེགས་བསྔགས་པའི།།དད་པ་ཕུན་སུམ་ཚོགས་གྱུར་ཅིག།ཡང་ན་སེམས་ཅན་ཐམས་ཅད།
ང་།རེ་བ་ཐམས་ཅད་ཡོངས་རྫོགས་པ།།སྒྲིབ་པ་མེད་པའི་ཚུལ་གྱིས་སུ།།མ་ཐོགས་པར་ནི་འགྲུབ་པར་ཤོག།དུད་འགྲོ་གཅིག་ལ་གཅིག་ཟ་བའི།།སྡུག་བསྔལ
ནམ་ཡང་འབྱུང་མ་གྱུར།།ཡི་དྭགས་རྣམས་ལ་ཟས་སྐོམ་སོགས།།ཐོགས་པ་མེད་པར་འབྱུང་ཤོག།སེམས་ཅན་དམྱལ་བའི་སྡུག་བསྔལ་གང་།།མི་བཟད་རྣམ་པ

སྣ་ཚོགས་པ།།བདག་གི་བསོད་ནམས་མཐུ་ཡིས་ནི།།དེ་དག་ཐམས་ཅད་ཞི་གྱུར་ཅིག།བདག་གི་བསོད་ནམས་སྟོབས་དང་ནི།།དེ་བཞིན་གཤེགས་པའི་བྱིན་སྟོབས་དང་།།
ཆོས་ཀྱི་དབྱིངས་ཀྱི་སྟོབས་ཀྱིས་སུ།།སེམས་ཅན་རྣམས་ལ་ཕན་འདོད་པས།།དོན་རྣམས་གང་ལ་བསམ་པ་ཀུན།།སེམས་ཅན་ཁམས་ཀུན་མ་ལུས་འདིར།།དེ་དག་ཐམས
ཅད་ཅི་རིགས་པར།།ཐོགས་པ་མེད་པར་འབྱུང་གྱུར་ཅིག།ཅེས་སྨོན་ལམ་བཏབ་པོ།།དེ་ནས་བསམ་པའི་དོན་ཐམས་ཅད་ཐོགས་པ་མེད་པར་འགྲུབ་པའི་ནམ་མ་ཁའ་མཛོད་ཀྱི་
སྔགས།ན་མཿསརྦ་ཏ་ཐཱ་ག་ཏེ་བྷྱོ་བི་ཤོ་མུ་ཥེ་བྷུཿསརྦ་ཏད་ཁི་ཨུད་ག་ཏེ་སྭ་ར་ན་ཧི་མཾ་ག་ག་ན་ཁཾ་སཱ་ཧཱ།ཞེས་ལན་གསུམ་བརྗོད་པར་བྱའོ།།